Sabrina Maneca Voinea a câștigat argintul la bârnă la Campionatele Europene de la Rimini, transmite Federația Română de Gimnastică (FRG).
"Pentru cel mai dificil exercițiu din finală (D-6.5), Sabrina a primit 14.166, suficient pentru a urca pe treapta a doua a podiumului de premiere. Aur pentru Manila Esposito (Italia)-14.400, bronz pentru Marine Boyer (Franța)-14.033. Debutantă într-o finală individuală la un campionat european, Lilia Cosman s-a clasat pe locul 4, cu 13.500", transmite FRG.
Sabrina Maneca Voinea face parte din programul "Țară, țară vrem campioane!", coordonat de Mariana Bitang și Octavian Bellu.
Tot sâmbătă, ea va concura și în finala de la sol, notează Mediafax.